6. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 953 της 11/22 Δεκ. 1976 (ΦΕΚ Α΄ 349) Περί των μεταθέσεων του Εποπτικού Προσωπικού Δημοτικής και Μέσης Εκπαιδεύσεως. Έχοντες υπ’ όψει: 1.Τας διατάξεις του άρθρου 55 του Ν.309/1976 «περί οργανώσεως και διοικήσεως της Γενικής Εκπαιδεύσεως». 2.Τας διατάξεις του άρθρου 3 του Ν.Δ. 216/74 «περί συστάσεως Υπουργείου Προεδρίας Κυβερνήσεως», εν συνδυασμώ προς τας τοιαύτας του άρθρου 20 του Π.Δ. 770/1975 «περί διαρθρώσεως του Υπουργείου Προεδρίας Κυβερνήσεως και Οργανισμών Υπηρεσιών τινων αυτού». 3.Την υπ’ αριθ. 649/31.8.1976 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας της Κυβερνήσεως και Εθνικής Παιδείας και Θρησκευμάτων, αποφασίζομεν: Άρθρον 1. Κατηγορίαι μεταθέσεων. Αι μεταθέσεις του Εποπτικού Προσωπικού της Δημοσίας Μέσης και Δημοτικής Εκπαιδεύσεως διακρίνονται ως ακολούθως: α)Μεταθέσεις προς το συμφέρον της υπηρεσίας και δαπάναις του δημοσίου. β)Μεταθέσεις τη αιτήσει και αδαπάνως δια το δημόσιον, υπό τον όρον ότι εξυπηρετείται και το συμφέρον της υπηρεσίας. γ)Μεταθέσεις προς το συμφέρον της υπηρεσίας και αδαπάνως δια το δημόσιον εφ’ όσον η μετάθεσις ενεργείται υπαιτιότητι του μετατιθεμένου. Άρθρον 2. Υποχρεωτικαί μεταθέσεις. 1.Οι το πρώτον προαγόμενοι εις θέσεις Εποπτικού Προσωπικού της Δημοσίας Μέσης και Δημοτικής Εκπαιδεύσεως κατά τας διατάξεις του άρθρου 62 παρ. 12 του Ν. 309/1976 δεν δύνανται να τοποθετούνται εις την περιοχήν της τέως Διοικήσεως Πρωτευούσης και την μείζονα περιοχήν  Θεσσαλονίκης, εφ’ όσον εις τας αυτάς θέσεις αιτούνται (Αντί για τις σελ. 180,101(β)-180,136(α) Σελ 180,21 Τεύχος Ε72-Σελ. 105 Μεταθέσεις Εκπαιδευτικών 32.Β.δ.1-6 μετάθεσιν ήδη υπηρετούντες εις θέσεις Εποπτικού Προσωπικού. 2.Οι ανήκοντες εις το Εποπτικόν προσωπικόν της Δημοσίας Μέσης και Δημοτικής Εκπαιδεύσεως μετατίθενται υποχρεωτικώς άμα τη συμπληρώσει συνεχούς πενταετούς υπηρεσίας εν τη αυτή θέσει. 3.Δια την εφαρμογήν της προηγουμένης παραγράφου αι περιοχαί της τέως Διοικήσεως Πρωτευούσης ή της μείζονος περιοχής Θεσσαλονίκης, ως και πάσα άλλη περιοχή ένθα υπάρχουν πλείονες της μιας εκπαιδευτικαί περιφέρειαι με έδραν την αυτήν πόλιν θεωρούνται ως αποτελούσαι μίαν εκπαιδευτικήν περιφέρειαν. «4.Οι εκ του Εποπτικού Προσωπικού της Δημοσίας Μέσης και Δημοτικής Εκπαιδεύσεως υπηρετούντες εις εκπαιδευτικάς περιφερείας των Νομών Αττικής και Θεσσαλονίκης, άμα τη συμπληρώσει 35/ετούς πραγματικής δημοσίας υπηρεσίας μετατίθενται υποχρεωτικώς προς το συμφέρον της υπηρεσίας, εις ετέρας εκπαιδευτικάς Περιφερείας εκτός των Νομών τούτων». Η παρ. 4 προσετέθη δια του άρθρ. μόνου Π.Δ. 12/1979 (ΦΕΚ Α΄ 4). Άρθρον 3. Μεταθέσεις προς το συμφέρον της υπηρεσίας. 1.Μεταθέσεις εποπτικού προσωπικού προς το συμφέρον της υπηρεσίας ενεργούνται κατόπιν ειδικού ερωτήματος του Υπουργού Εθνικής Παιδείας και Θρησκευμάτων προς το οικείον Υπηρεσιακόν Συμβούλιον, το οποίον αποφασίζει δι’ ητιολογημένης πράξεώς του, εφ’ όσον διαπιστώσει ότι συντρέχουν υπηρεσιακά ανάγκαι επιβάλλουσαι την μετάθεσιν προς το συμφέρον της υπηρεσίας. 2.Ως μεταθέσεις προς το συμφέρον της υπηρεσίας λογίζονται και αι τοποθετήσεις νεοπροαγομένων εις θέσεις εποπτικού προσωπικού Δημοτικής και Μέσης Εκπαιδεύσεως ή εις το πρώτον ιδρυομένην εκπαιδευτικήν περιφέρειαν. Άρθρον 4. Μεταθέσεις κατ’ αίτησιν - Κριτήρια. 1.Προκειμένης πληρώσεως κενών ή κενωθησομένων θέσεων εποπτικού προσωπικού της Δημοσίας Μέσης και Δημοτικής Εκπαιδεύσεως, καλούνται δι’ εγκυκλίου του Υπουργείου οι υπηρετούντες εις θέσεις εποπτικού προσωπικού και επιθυμούντες να μετατεθούν εις τας θέσεις ταύτας όπως υποβάλλουν σχετικήν αίτησιν εντός δεκαημέρου προθεσμίας, αρχομένης από τη γνωστοποιήσεως της εγκυκλίου εφ’ όσον έχουν συμπληρώσει διετή υπηρεσίαν εις την αυτήν θέσιν. 2.Ο Υπουργός Εθνικής Παιδείας και Θρησκευμάτων απευθύνει σχετικόν ερώτημα προς το αρμόδιον Υπηρεσιακόν Συμβούλιον, διαβιβαζομένων αυτώ των υποβληθεισών αιτήσεων. 3.Κριτήρια δια τας μεταθέσεις του εποπτικού προσωπικού της Δημοσίας Μέσης και Δημοτικής Εκπαιδεύσεως ορίζονται η αρχαιότης εις τον κατεχόμενον βαθμον, το ευδόκιμον της υπηρεσίας και οι οικογενειακοί λόγοι, εν συνδυασμώ πάντοτε προς το υπηρεσιακόν συμφέρον, προκειμένου δε περί μεταθετέων εις θέσεις της περιοχής τέως Διοικήσεως Πρωτευούσης ή του τέως Δήμου Θεσσαλονίκης και η διανυθείσα υπηρεσία εις θέσεις εποπτικού προσωπικού εκτός των περιοχών τούτων. Σελ. 180,22 Τεύχος Ε72-Σελ. 106 Άρθρον 5. Μεταθέσεις υπαιτιότητι του υπαλλήλου. 1.Οι ανήκοντες εις το εποπτικόν προσωπικόν της Δημοσία Μέσης και Δημοτικής Εκπαιδεύσεως μετατίθενται εις ετέραν κενήν θέσιν, εφ’ όσον συντρέχει υπαιτιότης αυτών. 2.Αι μεταθέσεις αύται ενεργούνται κατόπιν ειδικού ερωτήματος του Υπουργού Εθνικής Παιδείας και Θρησκευμάτων προς το οικείον Υπηρεσιακόν Συμβούλιον, το οποίον αποφασίζει ητιολογημένως περί των λόγων οίτινες επιβάλλουν την απομάκρυνσιν του υπαλλήλου εκ της θέσεως εις την οποίαν υπηρετεί μετά προηγουμένην κλήσιν του ενδιαφερομένου προς παροχήν εξηγήσεων. 3.Οι ούτω μετατιθέμενοι δεν δύναται να μετατεθούν τη αιτήσει των κατά τας διατάξεις του άρθρ.4 του παρόντος Π.Διατάγματος προ της συμπληρώσεως τριετίας από της κατά το παρόν άρθρον μεταθέσεώς των. 4.Οι κατά το παρόν άρθρον μετατιθέμενοι Γενικοί Επιθεωρηταί Μ.Ε. και Επιθεωρηταί Δ.Ε. Α΄ ή Β΄ δεν δύνανται να τοποθετούνται εις Εκπαιδευτικάς περιφερείας εδρευούσας εις τας έδρας των Ανωτέρων Εκπαιδευτικών Περιφερειών. Άρθρον 6. Αναπομπή πράξεων μεταθέσεως. 1.Ο Υπουργός Εθνικής Παιδείας και Θρησκευμάτων δύναται να ανατέμψη δι’ αποχρώντας λόγους τας κατά τα άρθρα 4 και 5 του παρόντος Π.Δ/τος πράξεις του Υπηρεσιακού Συμβουλίυ εις το αυτό Συμβούλιον εντός μηνός από της υποβολής αυτώ των σχετικών πράξεων. 2.Το Συμβούλιον υποχρεούται να αποφανθή ητιολογημένως εντός δέκα πέντε ημερών επί των λόγων της αναπομπής, δυνάμενον είτε να εμμείνη είτε να τροποποιήση τας σχετικάς πράξεις του. Αι ούτω διαμορφούμεναι πράξεις είναι υποχρεωτικώς εκτελεσταί δια την διοίκησιν. Άρθρον 7. Μεταθέσεις Διευθυντών Προτύπων και  Πειραματικών Σχολείων. Αι διατάξεις του παρόντος Π. Διατάγματος εφαρμόζονται αναλόγως και επί των μεταθέσεων ή τοποθετήσεων ή τοποθετήσεων των επί βαθμώ Γενικού Επιθεωρητού Μέσης Εκπαιδεύσεως Διευθυντών των Προτύπων και Πειραματικών Σχολείων, κεκτημένων τα κατά το άρθρον 37 παρ. 5 του Ν. 309/1976 απαιτούμενα προσόντα. Ούτοι μετατίθενται εις κενάς θέσεις Διευθυντών ετέρων Προτύπων και Πειραματικών Σχολείων ή Γενικών Επιθεωρητών, προϊσταμένων Εκπαιδευτικών περιφερειών ή υπηρετούντων παρά τοις Επόπταις των ούτω κενουμένων θέσεων πληρουμένων είτε δια μεταθέσεως ομοιοβάθμων είτε δια προαγωγής εκ των εχόντων τα κατά νόμον απαιτούμενα προσόντα. Άρθρον 8. Τελική διάταξις. Από της ενάρξεως ισχύος του παρόντος Π.Διατάγματος καταργούνται αι διατάξεις του Β.Δ. 230/1972, ετροποποιήθησαν και συνεπληρώθησαν μεταγενεστέρως, αι αφορώσαι εις τας μεταθέσεις του εποπτικού προσωπικού Μέσης και Δημοτικής Εκπαιδεύσεως. 32.Β.δ.6 Μεταθέσεις Εκπαιδευτικών